ตปท.หนีตื่นเงินเฟ้อเขมร
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 8 ก.พ. 2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 8 ก.พ. 2554
โดย....นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 8 ก.พ. 2554
...ตลาดหุ้นผวาเงินเฟ้อเอเชีย เจอลูกปืนเขมรสอยหุ้นไทยช่วงเช้าร่วง 10 จุด แล้วกระโดดขึ้นทำปิดสูงสุดของวัน 985.63 จุด เพิ่มขึ้น 0.85 จุด มูลค่าซื้อขาย 24,267 ล้านบาท ...ต่างชาติหนีลูกปืนขายทิ้ง 2,972 ล้านบาท 
...แบงก์ทหารไทย (TMB)เชียร์ขึ้น หลัง “เอกยุทธ อัญชันบุตร”เปิดตัวเชียร์บนเวที กูรูทอล์ค ในงาน “โพสต์ทูเดย์ อินเวสต์เมนต์ เอ็กซ์โป 2011” กลางห้างสรรพสินค้าเซ็นทรัล ลาดพร้าว ปลายสัปดาห์ก่อน ราคาวิ่งปรู๊ดขึ้นไปปิด 2.22 บาท พุ่ง 16 สตางค์ “เอกยุทธ” การันตีมองกันยาวๆ แล้วดี
...เอ.เจ.พลาสท์ (AJ) กระตุกขึ้นแรงปลายตลาดแถว 26.50 บาทกระโจนขึ้นปิด 28 บาท บวก 1.50 บาท เก็งผลงานไตรมาส 4 หรู ออกมาไม่ผิดหวัง ทำได้มากถึง 526 ล้านบาท สูงกว่ารวมทั้ง 9 เดือน ทำให้ทั้งปี 2553 ฟาดกำไร 984 ล้านบาท ทะยาน 241%จากปีก่อน บอร์ดใจดีแจกเงินปันผลอีก 45 สตางค์/หุ้น จากกำไรไตรมาส 4 
...“นางกี นราวุฒิชัย” มารดา “สมบัติ นราวุฒิชัย” เลขาธิการสมาคมนักวิเคราะห์หลักทรัพย์ ตั้งศพบำเพ็ญกุศล ณ ศาลา 1 วัดมกุฏกษัตริยาราม กำหนดสวดพระอภิธรรมถึงวันที่ 11 ก.พ. และฌาปนกิจศพ วันที่ 12 ก.พ.นี้ เวลา 17.30 น.